פריידל אוישר

פריידל אוישר (באנגלית: Fraydele Oysher; 3 באוקטובר 1913 – 5 בינואר 2004) הייתה שחקנית תיאטרון יידיש ושחקנית מוזיקלית אמריקאית ששיחקה בברודוויי ובמטרופוליטן אופרה.<ref name=":0" /> אחת הזמרות הראשונות שהופיעו בפומבי במוזיקת חזנות.<ref name=":0"></ref><ref name=":1"></ref>

== ביוגרפיה ==
אוישר נולדה בליפקני, בסרביה, רוסיה הקיסרית, שהיא כיום חלק ממולדובה. היא הייתה בתו של חזן<ref name=":0" /> אחד משבעה דורות של חזנים.<ref name=":2" /> בילדותם למדו אוישר ואחיה מוישי את מזמורי בית הכנסת על ידי אביהם זליג אושר<ref name=":2"></ref> והיו שקועים במוזיקה דתית.<ref name=":1" /> המשפחה היגרה למונטריאול, קנדה כאשר אוישר הייתה בת שמונה.<ref></ref><ref name=":2" /> כשהייתה נערה היגרה המשפחה לפילדלפיה והיא עבדה במפעל בייגל.<ref name=":2" />

== קריירה ==
אוישר עבדה כשחקנית מגיל צעיר, והופיעה, בין היתר, במחזות זמר שנכתבו במיוחד עבור כישרונותיה הווקאליים והקומיים,<ref name=":2" /> בתיאטראות היידיש בניו יורק, ביניהם המלכה הקטנה, נערת הזהב וחתונת פריידל. לעיתים קרובות היא שיחקה בתפקיד בן הישיבה שמתגלה מאוחר יותר כנערה.<ref name=":0" /><ref name=":1" />

לאחר המעבר לניו יורק הופיעה אוישר בלהקת המשחק של לואי קרמר בתיאטרון אמפיון, ברדיו ובקונצרטים.<ref name=":3"></ref> בירח הדבש שלה היא נסעה עם בעלה להופעות בארגנטינה, והם הופיעו יחד בהצגות ביידיש<ref name=":2" /> שם היא נקראה בפשטות בתור "פריידל". היא גם הופיעה בברודוויי בכמה תוכניות של ג'ורג' גרשווין, כמו "סליחה על האנגלית שלי" (1933), "תנו להם לאכול עוגה" (1934) ו"הדרך הנצחית" (1937).<ref name=":2" /> אוישר שיחקה בהצגות של מולי פיקון ב"תיאטרון רחוב דוגלס" בשיקגו, בתיאטרון "הנשיונל" בניו יורק, בקובה, ולתקופה קצרה בלוס אנג'לס, בסרט "חזן קטן בשבת" (A Khazendl oyf Shabes). בשנות ה-30 היא הופיעה גם בתוכניות רדיו מפילדלפיה.<ref name=":3" />

במשך השנים, היו מחזות שנכתבו במיוחד כדי להציג את כישוריה המיוחדים, כולל "החזנית", "החתונה של פריידל", "עקדת יצחק", "המלכה הקטנה", "בת החזן", ו"לילה בפריז!" בין הופעותיה המאוחרות יותר על הבמה היה המחזמר ביידיש, "אף פעם לא מאוחר מדי לאושר", שבו הופיעה ב-19 באוקטובר 1968 בתיאטרון יידיש אנדרסון בניו יורק.

== חיים אישיים ==
אוישר והרולד שטרנברג נישאו ב-1935. שטרנברג הופיע בבית האופרה מטרופוליטן במשך 40 שנה<ref name=":1" /> כזמר אופרה בס פרופונדו.<ref name=":3" /> לאוישר ושטיינברג נולדו שני ילדים, השחקנית והקומיקאית האמריקאית מרילין מייקלס והזמר, מוזיקאי ומלחין מייקל שטרנברג. נכדה, מארק וילק היה סופר, פסנתרן וזמר.<ref name=":2" /> היא הייתה אחותו של השחקן והחזן האמריקני משה אוישר.<ref name=":0" />

אוישר נפטרה ב-5 בינואר 2004, בגיל 90, בניו יורק.<ref name=":2" />

== בין המחזות בהם הופיעה ==
* "החזנית", מאת לואי פריימן, מוזיקה מאת יוסף רומשינסקי<ref name=":2" />
* "החתונה של פריידל"<ref name=":2" />
* "עקדת יצחק" מאת אברהם גולדפאדן<ref name=":2" />
* "המלכה הקטנה"<ref name=":2" />
* "בת החזן"<ref name=":2" />
* "נערת הזהב" של ויליאם סיגל.<ref name=":2" />
* "פריידל היא לא ילדה" של אברהם בלום.<ref name=":2" />
* "חזן קטן בשבת"<ref name=":2" />
* "לילה בפריז!", אופרטה בשלוש מערכות מאת איזידור לאש, לחן אלכסנדר אולשנצקי.<ref name=":2" />
* "מנגינה של אביה" תיאטרון קלינטון בניו יורק, האופרטה של פיליפ לסקובסקי. ינואר 1949.<ref name=":2" />
* הופיעה יחד עם "שבעים וחמישה שחקנים וזמרים", במלאת עשרים וחמש שנים לתיאטרון הלאומי ב במרכז ניו יורק. מאי 1951.<ref name=":2" />
* "הכלה של אביה", קומדיה של ג'ייקוב ג'ייקוב, בתיאטרון פארקווי של ברוקלין. ינואר 1953.<ref name=":2" />
* "הלחן של סבי" בתיאטרון הלאומי במרכז ניו יורק. מרץ 1954.<ref name=":2" />
* "אף פעם לא מאוחר מדי לאושר" מחזמר ביידיש מתוך הספר מאת קלמן ליפסון, מילים ועיבוד של ג'וזף ג'ייקובס, מוזיקה מאת סמואל פרשקו. אוקטובר 1968.<ref name=":2" />

== קישורים חיצוניים ==

* [http://yivoarchives.org/index.php?p=collections/controlcard&id=34362 מדריך למאמרים של פריידל אוישר], מכון YIVO למחקר יהודי, ניו יורק
* 

== הערות שוליים ==

קטגוריה:שחקני תיאטרון יידיש
קטגוריה:שחקניות קולנוע וטלוויזיה יהודיות אמריקאיות
קטגוריה:יהודים מולדובים
קטגוריה:יהודיות שהיגרו מרוסיה לארצות הברית
קטגוריה:שחקניות יידישאיות
קטגוריה:שחקניות אמריקאיות
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004